cyanic-selkie/wikianc huggingface dataset:
கடற்கீரி
கடல் கீரிகளின் எண்ணிக்கை ஒரு காலத்தில் 150,000–300,000 வரை இருந்ததாக கணக்கிடப்பட்டது. ஆனால் இவற்றின் ரோமத்திற்காக 1741 முதல் 1911 வரை ஏராளமாக வேட்டையாடப்பட்டன. இதனால் உலகளவில் இவற்றின் எண்ணிக்கை 1,000–2,000 வரை என்றானது. இவற்றின் வேட்டைக்கு எதிரான சர்வதேசத் தடை, பாதுகாப்பு முயற்சிகள் மற்றும் மறு அறிமுக திட்டங்கள் ஆகியவற்றின் காரணமாக இவற்றின் எண்ணிக்கை மீண்டும் அதிகரித்தது. தற்போது இந்த இனம் இதன் முந்தைய அளவில் மூன்றில் இரண்டு பங்கு இடத்தில் பரவி உள்ளது. அலேடியன் தீவு மற்றும் கலிபோர்னியா ஆகிய இடங்களில் இவற்றின் எண்ணிக்கை தற்போது குறைந்து விட்டது. எனினும் பரவலான இடங்களில் இவற்றின் எண்ணிக்கை அதிகரிப்பு ஒரு வெற்றியாக கருதப்படுகிறது. இக்காரணங்களால் கடல் கீரி இன்னும் அருகி வரும் இனமாகவே வகைப்படுத்தப்பட்டுள்ளது.
வெளி இணைப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:கடற்பாலூட்டிகள்
கரு நிழல், அணுகு கரு நிழல் மற்றும் எதிர் கரு நிழல்
கரு நிழல், அணுகு கரு நிழல் மற்றும் எதிர் கரு நிழல் (Umbra, penumbra and antumbra)ஆகியவை நிழலின் பல்வேறு பகுதிகள் ஆகும். ஒளிமூலத்திலிருந்து வரும் ஒளிக்கதிர் ஒரு ஒளிபுகாத பொருளின் மீது படும் போது நிழல் உருவாகிறது. புள்ளி ஒளிமூலம் கரு நிழலை மட்டுமே உருவாக்கும். வான்வெளிப் பொருட்கள் உருவாக்கும் நிழலைப் பற்றி குறிப்பிடவே இந்தப் பெயர்கள் பயன்படுத்தப்படுகின்றன. சூரியப் புள்ளிகளின் கருமைத்தன்மையை அறியவும் இந்தப் பெயர்கள் உதவுகின்றன.
கரு நிழல்
umbra என்ற வார்த்தைக்கு இலத்தீன் மொழியில் "நிழல்" என்று பொருள். இது நிழலின் கருமையானதும் உள்பகுதியுமானதுமாகும். இந்தப் பகுதியில் ஒளியானது முழுமையாகத் தடுக்கப்படுகிறது. கரு நிழல் பகுதியில் உள்ள ஒரு நோக்குநர் முழுமையான கிரகணத்தைப் பார்க்கிறார். உருண்டையான ஒளிப் புகாதப் பொருட்களின் வழியே பாயும் ஒளி, நேர்வட்டக் கூம்பு வடிவில் நிழலை உருவாக்குகிறது.
அணுகு கரு நிழல்
paene என்ற வார்த்தைக்கு இலத்தீன் மொழியில் "கிட்டத்தட்ட" என்று அர்த்தம். இது நிழலின் வெளிப்பகுதியும் ஆகும். இந்தப் பகுதியில் ஒளியானது முழுமையாகத் தடுக்கப்படுதில்லை. அணுகு கரு நிழல் பகுதியில் உள்ள ஒரு நோக்குநர் பகுதி கிரகணத்தைப் பார்க்கிறார்.
எதிர் கரு நிழல்
ante என்ற வார்த்தைக்கு இலத்தீன் மொழியில் "பின்னால்" என்று அர்த்தம். இது நிழலின் முடிவுப்பகுதியும் ஆகும். இந்தப் பகுதியில் நிழல் முடிந்து ஒளி துவங்குகிறது. எதிர் கரு நிழல் பகுதியில் உள்ள ஒரு நோக்குநர் வலயக் கிரகணத்தைப் பார்க்கிறார். ஒரு பிரகாசமான வளையம் இப்பகுதியில் தெரியும். நோக்குநர் ஒளி மூலத்தை நோக்கி செல்லும் போது வளையத்தின் அகலம் சிறிது சிறிதாகப் பெரிதாகிக் கருநிழல் பகுதியில் முடிகிறது.
மேற்கோள்கள்
பகுப்பு:ஒளியியல் தொடர்பான குறுங்கட்டுரைகள் பகுப்பு:வானியல் நிகழ்வுகள் பகுப்பு:ஒளியியல் தோற்றப்பாடுகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
அரங்கனூர் பெரிய மாரியம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வேங்கிப்பாளையம் மாரியம்மன் கோயில்
வேங்கிப்பாளையம் மாரியம்மன் கோயில் தமிழ்நாட்டில் சேலம் மாவட்டம், வேங்கிப்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முருகேசன் மகேந்திரன்
முருகேசன் மகேந்திரன் (பிறப்பு: 9 மார்ச் 1947); (மலாய்: Murugesan Mahendran; ஆங்கிலம்: Murugesan Mahendran) என்பவர் மலேசியாவில் புகழ்பெற்ற வளைதடிப் பந்தாட்டக்காரர்.
1972-ஆம் ஆண்டு மேற்கு ஜெர்மனி; மியூனிக் நகரில் நடந்த ஒலிம்பிக் விளையாட்டுப் போட்டிகள்; 1976-ஆம் ஆண்டு கனடா; மொண்ட்ரியால் நகரில் நடந்த ஒலிம்பிக் விளையாட்டுப் போட்டிகள்; ஆகிய இரு ஒலிம்பிக் விளையாட்டுகளிலும் மலேசியாவைப் பிரதிநிதித்தவர்.
பொது
1974-ஆம் ஆண்டு ஈரான்; தெஹரான் நகரில் நடைபெற்ற 1974 ஆசிய விளையாட்டுப் போட்டிகளின் வளைதடிப் பந்தாட்டப் போட்டியில் மலேசியாவுக்கு வெண்கலப் பதகத்தைப் பெற்றுத் தந்த அணியில் இவரும் பங்கேற்று இருந்தார்.
தேசிய அளவிலும் அனைத்துலக நிலையிலும் வளைதடிப் பந்தாட்ட துறையில் மலேசியாவின் பெயரையும் மலேசிய இந்தியர்களின் பெயரையும் புகழ்பெறச் செய்தவர் முருகேசன் மகேந்திரன்.
மலேசியாவின் சிறந்த விளையாட்டு வீரர் விருது
மலேசியாவில் சிறந்த வளைதடிப் பந்தாட்ட வீரராகத் திகழ்ந்த இவருக்கு, 1987-ஆம் ஆண்டின் மலேசியாவின் சிறந்த விளையாட்டு வீரர் விருது வழங்கப்பட்டது.
மேலும் காண்க
மலேசியாவின் சிறந்த விளையாட்டு வீராங்கனை விருது
பகுப்பு:1947 பிறப்புகள் பகுப்பு:மலேசியத் தமிழர் பகுப்பு:தமிழ் ஒலிம்பிக் வீரர்கள் பகுப்பு:மலேசிய விளையாட்டு வீரர்கள் பகுப்பு:மலேசியாவின் சிறந்த விளையாட்டு வீரர் விருது பெற்றவர்கள்
சிறுகளத்தூர் ஊராட்சி, அரியலூர்
சிறுகளத்தூர் ஊராட்சி (Sirukalathur Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3617 ஆகும். இவர்களில் பெண்கள் 1800 பேரும் ஆண்கள் 1817 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாண்டு (நடிகர்)
பாண்டு (பெப்ரவரி 19, 1947 – மே 6, 2021) என்பவர் தமிழ்த் திரைப்பட நடிகரும், ஒவியரும் ஆவார். இவர் நகைச்சுவை கதாப்பாத்திரங்களில் அதிகம் நடித்துள்ளார். இவருடைய சகோதரர் இடிச்சப்புளி செல்வராசு என்பவரும் நகைச்சுவை நடிகராவார். இவர் திரைப்படங்களோடு தொலைக்காட்சி தொடர்களிலும் நடித்துள்ளார். தினம் தினம் தீபாவளி, உறவுகள் சங்கமம், வள்ளி போன்ற தொலைக்காட்சி தொடர்களில் நடித்துள்ளார்.
வாழ்க்கை
சென்னை ஓவிய கல்லூரி மாணவரான பாண்டு தென்னிந்தியாவில் ஓவியத்தில் ஆராய்ச்சி படிப்பில் முனைவர் பட்டம் வாங்கிய ஒரே நபர் இவர்தான் என்பது குறிப்பிடத்தக்கது. சிறந்த ஓவியரான பாண்டு எழுத்துகள் வடிவமைக்கும் கலைஞராக இருந்தார். கேபிட்டல் லெட்டர்ஸ் என்ற நிறுவனத்தை இவர்களது மகன்களான பிண்டு, பிரபு, பஞ்சு ஆகியோருடன் இணைந்து சென்னையில் நடத்திவந்தார். அந்த நிறுவனத்தின் மூலமாக பல்வேறு திரையுலக பிரலங்களின் இல்லங்கள், நிறுவனங்களின் பெயர்பலகையை வடிவமைத்து வந்தார். இவரது சகோதரர் இடிச்சப்புளி செல்வராசு எம்.ஜி.ஆரிடம் உதவி இயக்குநராக இருந்தார். அவர் மூலமாக இவர் எம்.ஜி.ஆருக்கு அறிமுகமானார். அதனால் எம்.ஜி.ஆர். நடித்த குமரிக்கோட்டம், உலகம் சுற்றும் வாலிபன் ஆகிய படங்களில் ஓவியங்கள் வரைந்து கொடுக்கும் வாய்ப்பைப் பெற்றார். எம்.ஜி.ஆர். அதிமுக கட்சியைத் தொடங்கியபோது, அதிமுகவின் கொடியையும், அக்கட்சியின் சின்னமான இரட்டை இலையை வரைந்து வடிவமைத்த ஓவியர் இவர்தான்.
மறைவு
கொரோனா தொற்று காரணமாக சென்னையில் உள்ள தனியார் மருத்துவமனையில் சிகிச்சைபெற்றுவந்த இவர், சிகிச்சை பலனின்றி மே 6, 2021 அன்று  உயிரிழந்தார்.
சிறுகடம்பூர் ஊராட்சி
சிறுகடம்பூர் ஊராட்சி (Sirugadambur Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2984 ஆகும். இவர்களில் பெண்கள் 1545 பேரும் ஆண்கள் 1439 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இராம் குமார் (கலைஞர்)
இராம் குமார் (Ram Kumar) (பிறப்பு:1924 செப்டம்பர் 23 - இறப்பு: 2018 ஏப்ரல் 14) ஓர் இந்திய கலைஞரும் எழுத்தாளருமான இவர் இந்தியாவின் முன்னணி பண்பியல் ஓவியர்களில் ஒருவராக வர்ணிக்கப்படுகிறார். முற்போக்கு கலைஞர் குழுவுடன் எம். எஃப். ஹுஉன், தைப் மேத்தா, சையது ஐதர் ராசா போன்ற மேதைகளுடன் நட்பு கொண்டிருந்தார். பண்பியல் ஓவியத்திற்கான உருவத்தை விட்டுக் கொடுத்த முதல் இந்திய கலைஞர்களில் இவரும் ஒருவர் என்று கூறப்படுகிறது. இவரது கலை உள்நாட்டு மற்றும் சர்வதேச சந்தையில் அதிக விலைக்கு விற்கப்டுகிறது. இவரது "தி வாகபாண்ட்" படைப்பு கிறிஸ்டிஸ் என்ற ஏல வீட்டில் 1.1 மில்லியன் அமெரிக்க டாலரைப் பெற்றது. இது இந்தக் கலைஞருக்கு மற்றொரு உலக சாதனையாகும். எழுத்து மற்றும் ஓவியம் ஆகியவற்றில் சாதித்த சில இந்திய நவீனத்துவ எஜமானர்களில் இவரும் ஒருவராவார்.
ஆரம்பகால வாழ்க்கை மற்றும் கல்வி
இராம் குமார் வர்மா, இந்திய மாநிலமான இமாச்சலப் பிரதேசத்தின் தலைநகரான சிம்லாவில் எட்டு சகோதர சகோதரிகளைக் கொண்ட ஒரு பெரிய நடுத்தர குடும்பத்தில் பிறந்தார். இவரது தந்தை இந்தியாவின் பஞ்சாபில் உள்ள பாட்டியாலாவைச் சேர்ந்த அரசு ஊழியராக இருந்தார். இவர் பிரித்தானிய அரசாங்கத்தில் பொது மற்றும் நிர்வாக பிரிவில் பணியாற்றினார். தில்லியின் செயின்ட் ஸ்டீபன் கல்லூரியில் பொருளாதாரத்தில் முதுகலை படித்தபோது, இவர் 1945 இல் ஒரு கலை கண்காட்சியில் கலந்து கொண்டார். ஒரு நாள் மாலையில், செயிண்ட் ஸ்டீபன் கல்லூரியைச் சேர்ந்த தனது நண்பர்களுடன் கன்னாட்டு பிளேசு பகுதியைச் சுற்றிவந்தபோது "வெறுத்துபோய்" பின்னர், இவர் ஒரு கலை கண்காட்சியில் இறங்கினார்.
வெளி இணைப்புகள்
பகுப்பு:இந்தி எழுத்தாளர்கள் பகுப்பு:2018 இறப்புகள் பகுப்பு:1924 பிறப்புகள் பகுப்பு:பத்மசிறீ விருது பெற்ற கலைத் துறையினர்
ஆவடத்தூர் கோணி செட்டிபட்டி மாரியம்மன் கோயில்
ஆவடத்தூர் கோணி செட்டிபட்டி மாரியம்மன் கோயில் தமிழ்நாட்டில் சேலம் மாவட்டம், ஆவடத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இசுகோபசு
இசுகோபசு (Scopus) என்பது எல்செவியரின் ஆய்வு சுருக்கம் மற்றும் மேற்கோள் தரவுத்தளமாகும். இது 2004ல் தொடங்கப்பட்டது. இசுகோபசு ஏறக்குறைய 11,678 வெளியீட்டாளர்களிடமிருந்து கிட்டத்தட்ட 36,377 தலைப்புகளை (22,794 செயலில் உள்ள தலைப்புகள் மற்றும் 13,583 செயலற்ற தலைப்புகள்) உள்ளடக்கியது. இவற்றில் 34,346 உயர் பாடத் துறைகளில் சக மதிப்பாய்வு செய்யப்பட்ட ஆய்விதழ்:வாழ்க்கை அறிவியல், சமூக அறிவியல், இயற்பியல் அறிவியல் மற்றும் சுகாதார அறிவியல். இது மூன்று வகையான ஆதாரங்களை உள்ளடக்கியது: புத்தகத் தொடர், ஆய்விதழ்கள் மற்றும் வர்த்தக ஆய்விதழ்கள். ஒவ்வொரு தலைப்பிற்கும் நான்கு வகையான எண் தர அளவீடுகளின்படி இசுகோபசு தரவுத்தளத்தில் உள்ள அனைத்து பத்திரிகைகளும் ஒவ்வொரு ஆண்டும் போதுமான உயர் தரத்திற்காக மதிப்பாய்வு செய்யப்படுகின்றன. இவை எச் சுட்டெண், சைட்ஸ்கோர் (CiteScore), எஸ் ஜெ ஆர் (SCImago Journal Rank ) மற்றும் சினிப் (SNIP-ஆய்வுக் கட்டுரையின் இயல்பாக்கப்பட்ட தாக்க மூலம்). இசுகோபசில் உள்ள தேடல்கள் காப்புரிமை தரவுத்தளங்களின் தேடல்களையும் உள்ளடக்குகின்றன.
கண்ணோட்டம்
இசுகோபசு ஆசிரியர்களின் சுயவிவரங்களையும் வழங்குகிறது. இவை இணைப்புகள், வெளியீடுகளின் எண்ணிக்கை மற்றும் அவற்றின் நூலடைவு தரவு, குறிப்புகள் மற்றும் ஒவ்வொரு வெளியிடப்பட்ட ஆவணத்திற்கும் கிடைத்த மேற்கோள்களின் எண்ணிக்கை பற்றிய விவரங்களை உள்ளடக்கியது. இதில் எச்சரிக்கை அம்சங்களையும் கொண்டுள்ளது. இது பதிவுசெய்த பயனர்களை சுயவிவரத்தில் மாற்றங்களைக் கண்காணிக்க அனுமதிக்கிறது மற்றும் ஆசிரியர்களின் ''எச் சுட்டெண்னைக் (h-index) கணக்கிடும் வசதியைக் கொண்டுள்ளது. 2016ஆம் ஆண்டில், இசுகோபசு சைட்ஸ்கோர் என்ற இலவச வலைத்தளத்தினை அறிமுகப்படுத்தியது. இது இசுகோபசில் உள்ள ஆய்விதழ்கள், மாநாட்டு நடவடிக்கைகள் மற்றும் புத்தகங்கள் போன்ற 25,000க்கும் மேற்பட்ட செயலில் உள்ள தலைப்புகளுக்கு மேற்கோள் தரவை தாக்கக் காரணிக்கு மாற்றாக வழங்குகிறது.
உள்ளடக்க தேர்வு மற்றும் ஆலோசனைக் குழு
எல்செவியர் இசுகோபசின் உரிமையாளர் மற்றும் அறிவியல் ஆய்விதழ்களின் சர்வதேச வெளியீட்டாளர்களில் முக்கியமானவராக இருப்பதால், ஒரு சுயாதீனமான சர்வதேச இசுகோபசு உள்ளடக்கத் தேர்வு மற்றும் ஆலோசனைக் குழுவினை 2009இல் நிறுவியது. இதன் மூலம் தரவுத்தளம் மற்றும் வெளியீட்டாளரைப் பொருட்படுத்தாமல் திறந்த மற்றும் வெளிப்படையான உள்ளடக்கப் பாதுகாப்பு கொள்கையைப் பராமரித்தல் நோக்கமுடையது. இந்த குழுவில் அறிவியலாளர்கள் மற்றும் துறைசார் நூலகர்கள் உள்ளனர். செப்டம்பர் 2019இல், இந்தியாவின் பல்கலைக்கழக மானியக் குழு இசுகோபசு பட்டியலிலிருந்த 327 ஆய்விதழ்களை நிராகரித்தது.
எஸ்சிஇமாகோ ஆய்விதழ் தரவரிசை
சிமகோ ஆய்விதழ் தரவரிசைப்படி, 2016இல் நேச்சர் (இதழ்) மிக உயர்ந்த எச் சுட்டெண்ணான 1011ஐக் கொண்டிருந்தது. மருத்துவர்களுக்கான கேன்சர் ஆய்விதழ் (CA - A Cancer Journal for Clinicians) மிக உயர்ந்த எஸ் ஜே ஆர் (39.285) கொண்டிருந்தது. இதன் மேற்கோள் புள்ளி (CiteScore) 2016ல் 89.23 ஆக இருந்தது. மொத்த வெளியிடப்பட்ட ஆவணங்கள், மேற்கோள் ஆவணங்கள், மேற்கோள்கள், சுய மேற்கோள்கள், ஒரு ஆவணத்திற்கான மேற்கோள்கள் மற்றும் எச் சுட்டெண் ஆகியவற்றின் அடிப்படையில் Scimagojr.com நாடுகளுக்கான தரவரிசையை வழங்குகிறது. இந்த வலைத்தளத்தின்படி, 2019ல், அமெரிக்கா எச் சுட்டெண் 2222வுடன் முதல் இடத்திலும், ஐக்கிய இராச்சியம் (1373) இரண்டாவது இடத்திலும் ஜெர்மனி (1203) மூன்றாவது இடத்திலும் இருந்தது.
வெளி இணைப்புகள்
பகுப்பு:இணைய தரவுதளங்கள்
பொறி. பெருமாள் மணிமேகலை பொறியியல் கல்லூரி
'''பொறி. பெருமாள் மணிமேகலை பொறியியல் கல்லூரி''' (Er. Perumal manimekalai Engineering College) என்பது இந்தியாவில் தமிழ்நாட்டின் கிருட்டிணகிரி மாவட்டத்தின் ஒசூருக்கு அருகில் தேசிய நெடுஞ்சாலை 7 இல் உள்ள கோனேரிப்பள்ளி என்ற இடத்தில் உள்ள ஒரு பொறியியல் கல்லூரி ஆகும்.
இக் கல்லூரி 2002 இல் ''பி. எம். சி. டெக் கல்வி நிறுவனத்தால்'' உருவாக்கப்பட்ட கல்வி நிறுவனங்களில் ஒன்றாகும். இது சென்னை அண்ணா பல்கலைக்கழகத்தின் கட்டுப்பாட்டில் உள்ள கல்லூரி ஆகும்.
இருப்பிடம்
பி.எம்.சி. டெக் கல்வி நிறுவனங்களின், வளாகம், தமிழ்நாட்டின் கிருட்டிணகிரி மாவட்டம், ஒசூர்-கிருஷ்ணகிரி நகரங்களுக்கு இடையில் தேசிய நெடுஞ்சாலை எண்-7ஐ ஒட்டி உள்ளது. இந்நிறுவனம் ஓசூர் பேருந்து நிலையம் மற்றும் ஒசூர் தொடர்வண்டி நிலையம் ஆகியவற்றில் இருந்து சுமார் 15 கிலோமீட்டர் தொலைவில் உள்ளது. பெங்களூரில் இருந்து 51 கி.மீ. தொலைவில் உள்ளது. அருகில் உள்ள விமான நிலையம் பெங்களூரு சர்வதேச விமான நிலையம் ஆகும்.
நிறுவனம்
இது ''பொறி. பெருமாள் மணிமேகலை தெலுங்கு சிறுபான்மை கல்வி அறக்கட்டளை''யால் துவக்கப்பட்ட பொறியியல் கல்லூரி ஆகும். இது புது தில்லி சிமிசிஷிணி அங்கீகாரம் கொண்ட கல்லூரி ஆகும்.
படிப்புகள்
இங்கு இளநிலைப் பொறியியல் பட்டப்படிப்பில் (பி. இ), சிவில், சிஎஸ்சி, இசிஇ, இஇஇ, இ&ஐ, மெக்கானிக், மெக்கட்ரானிக்ஸ், பி.டெக், ஐடி படிப்புகளும், முதுநிலைப் பொறியியல் படிப்புகளாக (எம். இ) எம். இ ஏரோனேடிகல் போன்ற படிப்புகள் கற்பிக்கப்படுகின்றன.
குறிப்புகள்
பகுப்பு:கிருஷ்ணகிரி மாவட்ட பல்கலைக்கழகங்களும் கல்லூரிகளும் பகுப்பு:ஒசூர் பகுப்பு:தமிழ்நாட்டு பொறியியல் கல்லூரிகள்
ஜெசிமா இஸ்மாயில்
தேசபந்து ஜெசிமா இஸ்மாயில் (பிறப்பு 1935) இலங்கையை சேர்ந்த கல்வியாளர், ஒலிபரப்பாளர் மற்றும் சமூக ஆர்வலரும் ஆவார். இவர் மனித உரிமை வழக்கறிஞராக சேவையாற்றியுள்ளார். கல்வி, மனித உரிமை, ஒலிபரப்பு ஆகிய துறைகளில் பல உயர் பதவிகளை வகித்துள்ளார். முஸ்லிம் மகளிர் ஆராய்ச்சி மற்றும் நடவடிக்கை மன்றம் எனும் அமைப்பின் நிறுவனரும், இலங்கை முஸ்லிம் பெண்கள் மாநாட்டின் தலைவரும் ஆவார். இவர் நாட்டின் முக்கிய பிரச்சினைகள், இளைஞர் எழுச்சி, பெண் உரிமைகள், சமாதானம் மற்றும் ஜனநாயகம் ஆகியவைகளை பற்றி உரையாற்றியுள்ளமை குறிப்பிடதக்கது. 1989 ஆம் ஆண்டு இலங்கையின் மூன்றாவது உயரிய கௌரவமான  தேசபந்து விருது வழங்கப்பட்டு கௌரவிக்கப்பட்டார். ஜெசிமா இலங்கை முஸ்லிம் சமூகத்தின் மத்தியில் சிறந்த முன்மாதிரி பெண்ணாகத் திகழ்கின்றார்.
வாழ்க்கை வரலாறு
ஜெசிமா இஸ்மாயில் 1935 ஆம் ஆண்டு அம்பாறை மாவட்டத்தில் கல்முனை பிரதேசத்தில் இருந்து சுமார் இரண்டரை மைல் தொலைவில் அமைந்துள்ள சாய்ந்தமருது என்ற கிராமத்தில் பிறந்தார். இவரின் தந்தை நீர்ப்பாசான பொறியியளாரும் ,தாய் இல்லத்தரசியுமாவார். இவரது பாட்டனார் பள்ளிவாயில் அறங்காவலராகப் பணியாற்றியுள்ளார்.
ஜெசிமா பழமைவாத குடும்பப் பின்னணியை கொண்டவர். ஆனால் அவரது தந்தை அவருக்கு கல்வியை தொடர ஊக்கமளித்தார். கொழும்பில் புனித பிரிட்ஜெட் கன்னிமாடத்தில் இல் கல்வி கற்றார்.
ஜெசிமாவின் தாய்வழி குடும்பத்தின் உள்ளூர் அரசியலில் ஈடுபட்டிருந்தனர். அவரின் தாய் தேர்தல் காலங்களில் வாக்குபதிவு முகவராக பணியாற்றியுள்ளார்.
ஜெசிமா பேராதனை பல்கலைக்கழகத்திலும், சிலோன் பல்கலைகழகத்திலும் 1955 ஆம் ஆண்டு தனது 20வது வயதில் பட்டம் பெற்றார்.
பணி
சிலோன் பல்கலைக்கழகத்தில் 1955 ஆம் ஆண்டு பட்டம் பெற்றபின் கல்வி, மனித உரிமை, ஒலிபரப்பு ஆகிய துறைகளில் பணிபுரிந்தார். தேவி மகளிர் வித்தியாலயத்தில் அதிபர் கலாநிதி. விமலா டி சில்வா அவர்களின் வழிகாட்டலில் கடமையாற்றினார். பின்பு கனடா சென்று மெக்கில் பல்கலைக்கழகத்தில் முதுகலைப் பட்டம் பெற்றார். முதுகலை டிப்ளோமாவை அவுஸ்ரேலியா சிட்னி பல்கலைகழகத்தில் பூர்த்தி செய்தார்
ஜெசிமா 32 வருட காலமாக கல்வி கற்பித்தலில் ஈடுபட்டிருக்கிறார். முஸ்லிம் பெண்கள் கல்லூரியில் அதிபராக 1975 - 1988 வரை சுமார் 13 வருடங்கள் கடமையாற்றியுள்ளார்.
1980ஆம் ஆண்டு இலங்கை ஒலிபரப்பு கூட்டுத்தாபனத்தின் முதல் பெண் தலைவராக நியமிக்கப்பட்டார்.
2009ஆம் ஆண்டு முள்ளிவாய்கால் குண்டு வெடிப்புகள் தொடர்பாக அறிக்கைகளை சமர்ப்பிக்கும் குழுவில் உறுப்பினராக நியமிக்கப்பட்டார்.
இலங்கை முஸ்லிம் பெண்கள் மாநாட்டின் நிறுவனர் ஆவார். மேலும் இவர் கிழக்கு பல்கலைக்கழகத்தின் முன்னாள் துணை வேந்தராக சேவையாற்றியுள்ளார்.
இலவசமான மற்றும் நேர்மையான தேர்தல்களுக்கு மக்கள் நடவடிக்கைகள் எனும் அமைப்பின் தலைவரும் ஆவார்.
தனிப்பட்ட வாழ்க்கை
ஜெசிமா இஸ்மாயில் பேராசிரியர் மஹ்ரூப் இஸ்மாயிலை திருமணம் முடித்தார். பேராசிரியர் மஹ்ருப் இஸ்மாயில் 13 சூன் 2016 இல் தனது 85ம் வயதில் காலமானார்.
மேற்கோள்கள்
பகுப்பு:வாழும் நபர்கள் பகுப்பு:1935 பிறப்புகள் பகுப்பு:இலங்கைப் பெண்கள்
சுலக்சனா (நடிகை)
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:1965 பிறப்புகள்
கட்டிநாயக்கன் பட்டி கண்ணணூர் பெரியமாரியம்மன் கோயில்
கட்டிநாயக்கன் பட்டி கண்ணனூர் ஸ்ரீ ‎பெரியமாரியம்மன் திருக்கோயில் தமிழ்நாட்டில் சேலம் மாவட்டம், கட்டிநாயக்கன் பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பூவும் புயலும்
பூவும் புயலும் (Poovum Puyalum) 1988 ஆம் ஆண்டு வெளிவந்த தமிழ்த் திரைப்படமாகும். மாதம்பட்டி சிவகுமார் தயாரித்த இப்படத்தை எஸ். ஏ. சந்திரசேகர் இயக்கினார். இப்படத்தில் சிவகுமார் மற்றும் ராதிகா முதன்மை வேடங்களில் நடித்தனர்.
பாடல்கள்
இப்படப் பாடல்களை இசையமைப்பாளர் எஸ். ஏ. ராஜ்குமார் எழுதி இசையமைத்தார்.
மேற்கோள்கள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள்
ஆய்விதழ் மேற்கோள் அறிக்கைகள்
ஆய்விதழ் மேற்கோள் அறிக்கைகள் (Journal Citation Reports-ஜே.சி.ஆர் ) என்பது கிளாரிவேட் அனலிட்டிக்ஸ் (முன்னர் தாம்சன் ராய்ட்டர்ஸின் அறிவுசார் சொத்து) ஆண்டு வெளியீடாகும். இது அறிவியல் வலையுடன் ஒருங்கிணைக்கப்பட்டுள்ளது. அறிவியல்-அடிப்படை தொகுப்புகளின் வலையிலிருந்து அணுகப்படுகிறது. இது இயற்கை அறிவியல் மற்றும் சமூக அறிவியலில் உள்ள ஆய்விதழ்கள் பற்றிய தகவல்களை வழங்குகிறது. இதில் தாக்க காரணிகள் உள்ளன. ஜே.சி.ஆர் முதலில் அறிவியல் மேற்கோள் சுட்டெண் ஒரு பகுதியாக வெளியிடப்பட்டது. தற்போது, ஜே.சி.ஆர், ஒரு தனித்துவமான சேவையாக, விரிவாக்கப்பட்ட அறிவியல் மேற்கோள் சுட்டெண் மற்றும் சமூக அறிவியல் மேற்கோள் சுட்டெண் தொகுக்கப்பட்ட மேற்கோள்களின் அடிப்படையில் அமைந்துள்ளது.
அடிப்படை பத்திரிகை தகவல்
ஒவ்வொரு ஆய்விதழுக்கும் கொடுக்கப்பட்ட தகவல்கள் பின்வருமாறு:
மேற்கோள் தகவல்
அறிவியல் மற்றும் சமூக அறிவியலுக்கு தனித்தனி பதிப்புகள் உள்ளன. 2013ல் அறிவியல் பதிப்பில் 8,411 ஆய்விதழ்களும், 2012ல் சமூக அறிவியல் பதிப்பில் 3,016 தலைப்புகளும் இருந்தன. ஒவ்வொரு ஆண்டும் வெளியீடு அடுத்த ஆண்டில் வெளியிடப்படுகிறது, அந்த ஆண்டின் மேற்கோள்கள் வெளியிடப்பட்டு தகவல் செயலாக்கப்பட்ட பிறகு.
வெளியீடு இணையவழி கிடைக்கிறது (வலையில்), அல்லது குறுவட்டு வடிவத்தில் (CD-ROM இல் JCR ); முதலி அச்சில் வெளியிடப்பட்டது, விரிவான அட்டவணைகளுடன் நுண்படிவத்தில் வெளியிடப்படுகிறது.
வெளியீட்டு அட்டவணை
சமீபத்திய ஆண்டுகளில், இது பெரும்பாலும் ஜூன் நடுப்பகுதியில் வெளியிடப்படுகிறது. எடுத்துக்காட்டாக, 2016 தரவுகளின் அடிப்படையில் 2017 ஆய்விதழ் மேற்கோள் அறிக்கைகள் ஜூன் 14, 2017 அன்று வெளியிடப்பட்டன.
ஒருங்கிணைப்புகள்
2020ஆம் ஆண்டு நிலவரப்படி, ஆய்விதழ் மேற்கோள் அறிக்கைகள் அன் பேவால் தரவைப் பயன்படுத்தும் திறந்த அணுகல் தரவிற்கான பீட்டாவை உள்ளடக்கியது.
வெளி இணைப்புகள்
பகுப்பு:இயற்கை அறிவியல்கள் பகுப்பு:சமூக அறிவியல்கள் பகுப்பு:ஆய்விதழ்கள்
திருமலை பத்மநாதன்
'''திருமலை ரீ. பத்மநாதன்''' (இறப்பு: நவம்பர் 18, 2017) ஈழத்து மெல்லிசை மற்றும் திரைப்பட இசையமைப்பாளர் ஆவார்.
வாழ்க்கைக் குறிப்பு
பத்மநாதன் இசையாசிரியர் சங்கரலிங்கம் என்பவரிடம் முறையாகக் கருநாடக இசை பயின்றார். சித்தார் இசைக் கலைஞர் ஜெயரத்தினா என்பவரிடம் இந்துஸ்தானி இசையைப் பயின்றார். திருகோணமலையில் சாம்சன் என்பவரிடம் மேற்கத்திய இசையையும் கற்றுக் கொண்டு, 1964-ஆம் ஆண்டில் திருகோணமலை இசைக்கழகம் என்ற பெயரில் ஓர் இசைக்குழுவை தனது 22வது அகவையில் ஆரம்பித்து நடத்தி வந்தார்.
1966 இல் திருகோணமலைக் கலைஞர்கள் சிலர் சிரிப்பு மன்றம் ஒன்றை உருவாக்கி கொழும்பில் பல நிகழ்ச்சிகளை நடத்தினர். அந்நிகழ்ச்சிகளில் பத்மநாதன் குழுவினரின் இசைநிகழ்ச்சிகளும் தவறாமல் இடம்பெற்று வந்தன. இந்நிகழ்ச்சியைப் பார்க்க வந்திருந்த நாடகக் கலைஞர் ஏ. ரகுநாதன் தான் தயாரித்த நிர்மலா (1968) திரைப்படத்துக்கு இசையமைக்கும் பொறுப்பை பத்மநாதனுக்கு வழங்கினார். இப்படத்தில் இடம்பெற்ற இனிமையான பாடல்கள் இத்திரைப்படத்தின் சிறப்பம்சமாகும். இப்படத்தில் இடம்பெற்ற கண்மணி ஆடவா .. என்ற பாடல் பெரும் வரவேற்பைப் பெற்றது. பின்னர் 1978 ஆம் ஆண்டில் டொக்டர் வேதநாயகம் தயாரிப்பில் வெளியான தென்றலும் புயலும் திரைப்படத்திற்கு இசையமைத்தார். இப்படத்தில் இடம்பெற்ற சந்திர வதனத்தில் இந்த நீலப்பூ.., அவள்தான் எனதுயிர்க் காதலி உட்பட அனைத்துப் பாடல்களும் பெரும் வரவேற்பைப் பெற்றன.
இலங்கை வானொலியின் பல மெல்லிசைப் பாடல்களுக்கு இவர் இசையமைத்துள்ளார். பல சிங்களப் பாடல்களுக்கும் இசையமைத்துள்ளார்.
திருமலை பத்மநாதனின் மகள் மதுமதி பத்மநாதன் ஒரு தமிழ்த் திரைப்பட நடிகை ஆவார். இவர் 2021 இல் வெளிவந்த ஏலே தமிழ்த் திரைப்படத்தில் சமுத்திரக்கனியுடன் இணைந்து நடித்தார்.
மேற்கோள்கள்
பகுப்பு:2017 இறப்புகள் பகுப்பு:இலங்கைத் திரைப்பட இசையமைப்பாளர்கள் பகுப்பு:இலங்கைத் தமிழ் இசையமைப்பாளர்கள் பகுப்பு:திருகோணமலை மாவட்ட நபர்கள்
ஓலைப்பட்டி பூம்பட்டி மாரியம்மன் கோயில்
ஓலைப்பட்டி பூம்பட்டி மாரியம்மன் கோயில் தமிழ்நாட்டில் சேலம் மாவட்டம், ஓலைப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
நீர் அறிவியலும் தொழினுட்பமும்
நீர் அறிவியலும் தொழினுட்பமும் (Water Science and Technology) என்பது நீரின் தரத்தை நிர்வகிப்பதற்கான பல்வேறு அம்சங்களை உள்ளடக்கிய ஒரு மாதாந்திர சகமதிப்பாய்வு செய்யப்பட்ட அறிவியல் ஆய்விதழாகும். இது 1969இல் நிறுவப்பட்டது மற்றும் ஐ டபுள்யு ஏ வெளியீட்டாரால் வெளியிடப்படுகிறது. இந்த ஆய்விதழின் தலைமை ஆசிரியர் வொல்ப்காங் ரவுச் (இன்ஸ்ப்ரூக் பல்கலைக்கழகம்) ஆவார்.
வாய்ப்பு
நீர் அறிவியலும் தொழினுட்பமும் ஆய்விதழ் கழிவு நீர் சுத்திகரிப்பு மற்றும் நீர் தர மேலாண்மை பற்றிய அறிவியல் மற்றும் தொழில்நுட்பம் குறித்த ஆராய்ச்சி கட்டுரைகளை வெளியிடுகிறது. மாசுபடுத்தும் மற்றும் அபாயகரமான கழிவுகளை நிர்வகித்தல், நீர்நிலைகளில் மாசுபாட்டின் விளைவுகள் மற்றும் தாக்கம் மற்றும் நீரின் தரம் மற்றும் மறுபயன்பாட்டின் கொள்கை மற்றும் மூலோபாயம் ஆகியவையும் இதில் அடங்கும்.
திறந்த அணுகல்
நீர் அறிவியலும் தொழினுட்பமும் சந்தாவுக்குத் திறந்த அணுகல் (எஸ் 2 ஓ) வழியாக மாறியுள்ளது. அதாவது கட்டுரை ஆசிரியர்கள் தங்கள் நிறுவனம் சந்தாதாரர் நிறுவனமாக இருந்தால், அவர்களின் பணிகளைப் பொதுமக்களுக்கு அணுக அனுமதிக்கக் கூடுதல் கட்டணம் செலுத்தத் தேவையில்லை.
வெளி இணைப்புகள்
பகுப்பு:ஆங்கில இதழ்கள் பகுப்பு:ஆய்விதழ்கள் பகுப்பு:நீரியல் பகுப்பு:புவி அறிவியல்கள்
எருமபட்டி தர்மராஜா தெரளபதி அம்மன் கோயில்
எருமபட்டி தர்மராஜா தெரளபதி அம்மன் கோயில் தமிழ்நாட்டில் சேலம் மாவட்டம், எருமபட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
சிங்கப்பூரில் இந்து சமயம்
thumb|411x411px|மழை தெய்வமான மாரியம்மனுக்காக எழுப்பப்பட்டுள்ள [[சிங்கப்பூர் மகா மாரியம்மன் கோயில்|சிங்கப்பூர் மகா மாரியம்மன் ஆலய நுழைவு வாயிலில் உள்ள கோபுரத்தில் காணப்படும் பல்வேறு கடவுளர் சிலைகள் ]] இந்து சமயமும், கலாச்சாரமும் சிங்கப்பூரில் கி.பி. ஏழாம் நுாற்றாண்டு தொடங்கி காணப்படுகிறது. டெமாசெக் என்பார் இந்து-பௌத்த சிறீவிஜயப் பேரரசில் வணிகம் சார்ந்த பதவியை வகித்த போதிலிருந்து இந்த தொடர்பு ஏற்பட்டுள்ளது. ஒரு ஆயிரம் ஆண்டுகள் கழித்து, பிரித்தானிய காலணிய ஆதிக்கத்தால் பிரித்தானியா கிழக்கிந்திய நிறுவனத்தின் மூலம் தென்னிந்தியாவில் இருந்து கூலிகளாகவும், ஒப்பந்தக் கூலிகளாகவும் மக்கள் குடியேற்றப்பட்டனர். மலாய் தீபகற்பத்தைப் போலவே, பிரித்தானிய நிர்வாகமும் அதன் பிராந்திய தோட்ட மற்றும் வர்த்தக நடவடிக்கைகளில் நம்பகமான தொழிலாளர் சக்தியை உறுதிப்படுத்த முயன்றது.குடும்பம் குடும்பமாக இடம் பெயர்ந்து  கங்காணி அமைப்பு மூலம் குடியேறவும், கோயில்களைக் கட்டவும், இந்துக்களை ஊக்குவித்தனர். இந்த சமுதாய அமைப்பானது பின்னர் சிறிது சிறிதாக ஒரு குட்டி இந்தியாவாக மாறியது..
தற்போதைய நிலையில், பல்வேறு இந்து கடவுள்களுக்கான ஏறத்தாழ முப்பதுக்கு மேற்பட்ட முக்கிய இந்து கோயில்கள் சிங்கப்பூரில் உள்ளன. 2010 ஆண்டின் நிலையில் 2,60,000 இந்துக்கள் சிங்கப்பூரில் வாழ்ந்து வருவதாக மதிப்பிடப்பட்டுள்ளது. 2010 ஆம் ஆண்டுக் கணக்கெடுப்பின்படி, வயது வந்த மற்றும் சிங்கப்பூர் நிரந்தரக் குடியுரிமை பெற்றவர்களாகவும் உள்ள இந்துக்கள், சிறுபான்மையினராக சிங்கப்பூர் மக்கள் தொகையில் 5.1 விழுக்காடு அளவிற்கு வாழ்கின்றனர். சிங்கப்பூரில் கிட்டத்தட்ட அனைத்து இந்துக்களும் இந்திய இந்துக்கள் ஆவர். 1931 ஆம் ஆண்டில் மொத்த மக்கள் தொகையில் இந்துக்களின் எண்ணிக்கை 5.5% என்ற உச்ச அளவைக் கொண்டிருந்தது. சிங்கப்பூரில் இந்துக்களின் விழாவான தீபாவளி நாளானது அங்கீகரிக்கப்பட்ட தேசிய பொது விடுமுறை தினமாக உள்ளது. சில இந்தியரல்லாதோர், வழக்கமாக, பௌத்த சீனர்கள் பல்வேறு இந்து மதச்சடங்குகளில் பங்கேற்கின்றனர். மலேசியா மற்றும் இந்தோனேசியாவைப் போன்றல்லாமல், சிங்கப்பூர் இந்துக்களின் மதம் சார்ந்த சுதந்திரத்தில் கட்டுப்பாடுகள் விதிப்பதில்லை.
2015 ஆம் ஆண்டில் இந்துக்களாக பதிவு செய்யப்பட்ட குடியுரிமை பெற்ற இந்து மக்களின் மக்கள் தொகை
சிங்கப்பூரில் இந்து சமயத்தின் தொடக்கம்
சிங்கப்பூரில் இந்து மதம் மற்றும் அதன் கலாச்சாரம் ஏழாம் நுாற்றாண்டிலிருந்து தொடங்குகிறது. 10 ஆம் நுாற்றாண்டில் தமிழக சோழர்களின் தாக்கம் தொடங்கியது. 14 ஆம் நுாற்றாண்டு முதல் 17 ஆம் நுாற்றாண்டு வரை நிகழ்ந்த முகம்மதிய படையெடுப்புகளாலும், விரிவாக்கத்தாலும், சிங்கப்பூர் மற்றும் அதன் சுற்று வட்டாரப் பகுதிகளில் இந்து மற்றும் பௌத்தத்தின் தாக்கம் மங்கத் தொடங்கியது. காலணி ஆதிக்க சகாப்தமானது அதிகாரம் மற்றும் மதம் சார்ந்த தாக்கங்களில் பல முக்கிய மாற்றங்களைக் கொண்டுவந்தது. 19 ஆம் நுாற்றாண்டின் தொடக்கத்தில் ஆங்கிலேய கிழக்கிந்திய நிறுவனத்தால் தென்னிந்தியாவிலிருந்து இந்துக்கள் (பெரும்பாலும் தமிழர்கள்) கூலிகளாகவும், தொழிலாளர்களாகவும் கொண்டுவரப்பட்டனர். தாய்நாட்டை விட்டு வெளிநாட்டில் குடியேற வந்த இந்த மக்கள் தங்களது மதம் மற்றும் கலாச்சாரத்துடன் வந்தனர். அவர்களது வருகை தீவு முழுவதிலும் திராவிட கட்டிடக்கலையின் அடையாளங்களுடன் கோயில்களை எழுப்பக் காரணமாக இருந்தது. இதன் காரணமாக, இந்து மதம் செழிப்பாக தனது தொடக்கத்தை இங்கு நிறுவியது.
சிங்கப்பூரில் தங்களது மதத்தை அறிமுகப்படுத்தியதிலும், பாதுகாத்ததிலும் தொழிலாளர்கள் பெருமளவு பொறுப்புடையவர்களாக இருந்தபோதிலும், பிற்காலங்களில், பணக்கார இந்து வணிகர்களால் வழங்கப்பட்ட நிதிப்பங்களிப்புகள் வழிபாட்டுத் தலங்களைக் கட்டவும், புனரமைக்கவும் பயன்படுத்தப்பட்டது. இவ்வாறு கட்டப்பட்ட இந்துக் கோயில்கள் சமுதாயத்தை ஒற்றுமையுடன் வைக்கவும், தாய்நாட்டைப் பிரிந்து வாழும் மக்களுக்கு அந்நிய நாட்டில் ஒரு பாதுகாப்புணர்வைத் தரும் ஒரு அமைப்பாகவும் உதவின.
முதல் இந்துக் கோயில்
சிங்கப்பூரின் முதல் இந்துக் கோயிலான சிங்கப்பூர் மகா மாரியம்மன் கோயில் 1827 ஆம் ஆண்டில் இசுடாம்போர்டு இராஃபிள்சு என்பவரின் எழுத்தராக இருந்த நாராயண பிள்ளை என்பவரின் முயற்சியால் கட்டப்பட்டது. இந்தக் கோயில் இந்துக் கடவுளும் அன்னை பராசக்தியின் அவதாரமாகவும், நோய்களை எல்லாம் குணப்படுத்தும் சக்தி வாய்ந்த தெய்வமாகவும் நம்பப்படும் மாரியம்மனுக்காக எழுப்பப்பட்டது. நாராயண பிள்ளை முதலில் 1823 ஆம் ஆண்டில் தான் வாங்கிய நிலத்தில், மரத்தால் எழுப்பப்பட்ட கூரை வேய்ந்த குடிசை ஒன்றில் இந்த ஆலயத்தை எழுப்பினார். தற்போதுள்ள கோயிலானது, 1863 ஆம் ஆண்டு கட்டி முடிக்கப்பட்டது.
கட்டிடக்கலை
சிங்கப்பூரில் உள்ள இந்துக் கோயில்கள் திராவிடக் கட்டிடக்கலை பாணியில் கட்டப்பட்டன எனலாம். அதிலும் குறிப்பாக இந்தியாவின், தமிழ்நாட்டில் கட்டப்படும் கோயில்களின் பாணியில் இவை அமைந்திருந்தன. இந்த அமைப்பின்படி, நுழைவு வாசலானது கோபுரங்கள் எனப்படும் உயர்ந்த கட்டிட அமைப்பைக் கொண்டவையாக இருந்தன. கோபுரங்களில் சிக்கலான பட்டைகள், மறைபுதிரான சிற்பங்கள், வண்ணப்பூச்சுக்கள், சுவரோவியங்கள் போன்றவற்றைக் கொண்டிருந்தன.
அறிவியல் வலை
அறிவியல் வலை (Web of Science)(முன்னர் அறிவின் வலை என்று அழைக்கப்பட்டது) என்பது பல தரவுத்தளங்களுக்கான சந்தா அடிப்படையிலான அணுகலை வழங்கும் ஒரு வலைத்தளமாகும். இது பல்வேறு கல்வித் துறைகளுக்கு விரிவான மேற்கோள் தரவை வழங்குகிறது. இதனை முதலில் அறிவியல் தகவல் நிறுவனம் (ஐ.எஸ்.ஐ) வழங்கியது. தற்போது இது கிளாரிவேட் அனலிட்டிக்ஸ் (முன்பு தாம்சன் ராய்ட்டர்ஸின் அறிவுசார் சொத்து மற்றும் அறிவியல் ) நிர்வாகத்தின்கீழ் உள்ளது.
பின்னணி மற்றும் வரலாறு
அறிவியலில் மேற்கோள்கள் ஒத்த ஆராய்ச்சி பொருட்களுக்கு இடையேயான இணைப்புகளாகச் செயல்படுகிறது. மேலும் ஆய்விதழ் கட்டுரைகள், ஆய்வு மாநாட்டு வெளியீடுகள், சுருக்கங்கள் போன்ற பொருந்தக்கூடிய அல்லது தொடர்புடைய அறிவியல் இலக்கியங்களுக்கு வழிவகுக்கும் அடிப்படையில் மேற்கோள் சுட்டுக் கட்டப்பட்டுள்ளது. கூடுதலாக, ஒரு குறிப்பிட்ட துறையில் மிகப் பெரிய தாக்கத்தை அல்லது ஒன்றுக்கு மேற்பட்ட துறைகளில் காட்டும் மேற்கோள் குறியீட்டின் மூலம் எளிதாகக் கண்டுபிடிக்க முடியும். உதாரணமாக, ஒரு ஆய்வுக்கட்டுரையின் தாக்கத்தினை மேற்கோள் காட்டிய அனைத்து ஆவணங்களுடனும் இணைப்பதன் மூலம் தீர்மானிக்க முடியும். இந்த வழியில், தற்போதைய போக்குகள், வடிவங்கள் மற்றும் வளர்ந்து வரும் ஆராய்ச்சி துறைகள் ஆகியவற்றை மதிப்பீடு செய்யலாம். "கல்வி இலக்கியத்தின் மேற்கோள் குறியீட்டின் தந்தை" யூஜின் கார்பீல்ட் ஆவார். இவர் அறிவியல் மேற்கோள் சுட்டெண்னைத் (எஸ்சிஐ) தொடங்கினார். இது அறிவியல் வலை தோன்ற வழிவகுத்தது.
தேடல் மற்றும் பகுப்பாய்வு
அறிவியல் வலை ஒருங்கிணைந்த ஆராய்ச்சி கருவியைக் கொண்டுள்ளதாக விவரிக்கப்படுகிறது. இதன் மூலம் இத்தரவுத்தளம் தகவல்களைச் சரியான நேரத்தில் பெற, பகுப்பாய்வு செய்ய மற்றும் பரப்புவதற்குப் பயனருக்கு உதவுகிறது. மாறுபட்ட தேடல் சொற்கள் மற்றும் மாறுபட்ட தரவுகளுக்காக மெய்ப்பொருளியம் எனப்படும் பொதுவான சொற்களஞ்சியத்தை உருவாக்குதலை இது நிறைவேற்றுகிறது. மேலும், தேடல் சொற்கள் வகைகளில் தொடர்புடைய தகவல்களை உருவாக்குகின்றன.
அறிவியல் வலையால் ஏற்றுக்கொள்ளப்பட்ட உள்ளடக்க  அட்டவணையினை கீழ்கண்டப் பண்புகள் அடிப்படையில் மதிப்பீடு மற்றும் தேர்வு செயல்முறையால் தீர்மானிக்கிறது. இந்த பண்பின் அளவுகோளாகத் தாக்கம், செல்வாக்கு, குறைவான நேரம், சக மதிப்பாய்வு மற்றும் புவியியல் பிரதிநிதித்துவம் அடங்குகின்றன.
அறிவியல் வலை பல்வேறு தேடல் மற்றும் பகுப்பாய்வு திறன்களைப் பயன்படுத்துகிறது. முதலாவதாக, மேற்கோள் அட்டவணைப்படுத்தல் பயன்படுத்தப்படுகிறது. இது பல் துறைகளில் முடிவுகளைத் தேடும் திறனால் மேம்படுத்தப்படுகிறது. ஒரு யோசனையின் செல்வாக்கு, தாக்கம், வரலாறு மற்றும் வழிமுறைகள் இதன் முதல் நிகழ்வு, அறிவிப்பு அல்லது இன்றைய குறிப்பிலிருந்து பின்பற்றப்படலாம். இந்த தொழில்நுட்பம் முக்கிய சொற்களின் குறைபாட்டைச் சுட்டிக்காட்டுகிறது. இது தேடலுக்கான ஒரே முறை.
இரண்டாவதாக, மேற்கோள்கள் அல்லது ஆராய்ச்சி ஆர்வம், பொருத்தமான நுட்பமான போக்குகள் மற்றும் வடிவங்கள் தெளிவாகின்றன. பரந்த போக்குகள் அன்றைய குறிப்பிடத்தக்கத் தலைப்புகளையும், கையில் இருக்கும் வேலை மற்றும் குறிப்பிட்ட ஆய்வின் பகுதிகள் ஆகிய இரண்டிற்கும் தொடர்புடைய வரலாற்றையும் குறிக்கின்றன.
மூன்றாவதாக, போக்குகளை வரைபடமாகக் குறிப்பிடலாம்.
பாதுகாப்பு
அறிவியல் வலையின் செயல் எல்லையினை விரிவுபடுத்தி, நவம்பர் 2009இல் தாம்சன் ராய்ட்டர்ஸ் சமூக அறிவியல் நூற்றாண்டை அறிமுகப்படுத்தியது. இந்த சேவையில் 20ஆம் நூற்றாண்டின் தொடக்கத்தில் சமூக அறிவியல் ஆராய்ச்சி குறித்த கோப்புகளும் உள்ளன. அறிவியல் வலை 1900ஆம் ஆண்டு முதல் தற்போது வரை மேற்கோள் செயல் எல்கையினைக் கொண்டுள்ளது. 2017 பெப்ரவரி, 24ஆம் நாளின் படி, அறிவியல் வலையின் பன்முகச் செயல் எல்லை 12,000 உயர் தாக்க ஆய்விதழ்களையும் 160,000 ஆய்வு மாநாட்டு/கருத்தரங்க வெளியீடுகளையும் உள்ளடக்கியது. தேர்வானது தாக்கக் காரணி மதிப்பீட்டு அடிப்படையிலும் திறந்த-அணுகல் பத்திரிகைகளையும் உள்ளடக்கிச் செய்யப்படுகிறது. இதில் பல கல்வித் துறைகள் உள்ளன. செயல் எல்லையில், அறிவியல், சமூக அறிவியல், கலைகள் மற்றும் மனிதநேயம் உள்ளிட்ட துறைகள் அடங்கும். இருப்பினும், அறிவியல் வலை அனைத்து ஆய்விதழ்களையும் குறியிடவில்லை.
தாக்கக் காரணி மற்றும் சைட்ஸ்கோர் இடையே குறிப்பிடத்தக்க மற்றும் நேர்மறையான தொடர்பு உள்ளது. இருப்பினும், எல்வெவியர் உருவாக்கிய சைட்ஸ்கோரில் உள்ள 70 வெளியீட்டாளர்களிடமிருந்து 216 ஆய்விதழ்களை உள்ளடக்கியது. இதில் 10% அதிக மேற்கோள் காட்டப்பட்ட ஆய்விதழ்களாக உள்ளது. இது சைட்ஸ்கோர் அடிப்படையிலே அடையாளம் காணப்பட்டுள்ளன. இவற்றிற்குத் தாக்கக் காரணி இல்லை. இதன் மூலம் தாக்கக் காரணி உயர்தர ஆய்விதழ்களின் விரிவான மற்றும் பக்கச்சார்பற்ற தகவலை வழங்கவில்லை என்று தெரிகிறது. இது போன்ற முடிவுகளைத் தாக்கக் காரணியினை எஸ் சி ஐ மேகோ ஆய்விதழ் தரவரிசையுடன் ஒப்பிடுவதன் மூலம் காணலாம்.
மேலும், செப்டம்பர் 3, 2014 நிலவரப்படி, அறிவியல் வலையின் மொத்த கோப்பு எண்ணிக்கை 90 மில்லியன் ஆகும். இதில் ஒரு பில்லியினுக்கும் அதிகமான மேற்கோள்கள் உள்ளன. ஆண்டுக்கு 65 மில்லியன் பொருட்களின் சராசரி குறியீடுகளில் இந்த மேற்கோள் சேவையினை அணுகுகின்றன. இது அணுகக்கூடிய மிகப்பெரிய மேற்கோள் தரவுத்தளமாக விவரிக்கப்படுகிறது.
வெளிநாட்டு மொழி வெளியீடுகளின் தலைப்புகள் ஆங்கிலத்தில் மொழிபெயர்க்கப்பட்டுள்ளன. எனவே அசல் மொழியில் தேடல்களால் கண்டுபிடிக்க முடியாது.
2018 ஆம் ஆண்டில், அறிவியல் வலை, அன் பேவால் தரவைப் பயன்படுத்தித் படைப்புகளின் திறந்த அணுகல் நிலை குறித்த பகுதி தகவல்களை உட்பொதிக்கத் தொடங்கியது.
மேற்கோள் தரவுத்தளங்கள்
அறிவியல் வலையின் அடிப்படை சேகரிப்பு ஆறு இணையத் தரவுத்தளங்களைக் கொண்டுள்ளன:
பொருளடக்கம்
மேலே பட்டியலிடப்பட்ட ஏழு மேற்கோள் குறியீடுகளில் பிற கட்டுரைகள் மேற்கோள் காட்டப்பட்டுள்ளன. மேற்கோள் காட்டப்பட்ட குறிப்புத் தேடலை மேற்கொள்ள ஒருவர் அவற்றைப் பயன்படுத்தலாம். அதாவது முந்தைய அல்லது தற்போதைய வெளியீட்டை மேற்கோள் காட்டும் கட்டுரைகளைக் கண்டறிதல். ஒருவர் மேற்கோள் தரவுத்தளங்களில் ஆய்வுத் தலைப்பு, ஆசிரியர், மூல தலைப்பு மற்றும் இருப்பிடம் மூலம் தேடலாம். இரண்டு வேதியியல் தரவுத்தளங்கள், இன்டெக்ஸ் கெமிகஸ் மற்றும் தற்போதைய வேதியியல் எதிர்வினைகள் கட்டமைப்பு வரைபடங்களை உருவாக்க அனுமதிக்கின்றன. இதனால் பயனர்கள் வேதிச் சேர்மங்கள்/கலவைகள் மற்றும் எதிர்வினைகளைக் கண்டறிய உதவுகிறது.
சுருக்கம் மற்றும் அட்டவணைப்படுத்தல்
பின்வரும் வகையான மேற்கோள்கள் அட்டவணையிடப்பட்டுள்ளன: அறிவார்ந்த புத்தகங்கள், சக மதிப்பாய்வு செய்யப்பட்ட ஆய்விதழ்கள், அசல் ஆராய்ச்சி கட்டுரைகள், மதிப்புரைகள், தலையங்கங்கள், காலவரிசைகள், சுருக்கங்கள் மற்றும் பிற. இந்த குறியீட்டில் சேர்க்கப்பட்டுள்ள துறைகள் விவசாயம், உயிரியல், பொறியியல், மருத்துவம், இயற்பியல், வேதியியல், மானுடவியல், சட்டம், நூலகவியல், கட்டிடக்கலை, நடனம், இசை, திரைப்படம் மற்றும் நாடகம் ஆகும். ஏழு மேற்கோள் தரவுத்தளங்கள் மேற்கண்ட துறைகளில் செயல் எல்லையினை கொண்டது.
மேற்கோள் பகுப்பாய்வின் பயன்பாட்டில் வரம்புகள்
மிகவும் புறநிலை பத்திரிகை அளவீடுகளைப் பொறுத்தவரை, அதிக துல்லியத்தன்மைக்கு இது கட்டுரை-நிலை அளவீடுகள் மற்றும் சக ஆய்வு ஆகியவற்றுடன் கூடுதலாக இருக்க வேண்டும் என்ற கருத்து வளர்ந்து வருகிறது. தாம்சன் ராய்ட்டர்ஸ் பொது விமர்சனங்களுக்குப் பதிலளித்தது. இந்த பதிலானது, "அறிஞர்கள் தங்கள் துறைகளுக்கு அளிக்கும் பங்களிப்புகளை எந்த ஒரு சுட்டெண்ணும் முழுமையாக வரையறுக்க இயலாது. மேலும் பல வகையான அறிவார்ந்த சாதனைகளைக் கருத்தில் கொள்ள வேண்டும்" என்பதாகும்.
மேலும் காண்க
இசுகோபசு
பலூசிஸ்தான் உயர் நீதிமன்றம்
பலூசிஸ்தான் உயர் நீதிமன்றம் பாகிஸ்தான் நாட்டின் பலூசிஸ்தான் (பாகிஸ்தான்) ல் உள்ள ஒரு உயர் நீதி மன்றமாகும். இது பாகிஸ்தான் அரசியலமைப்பு சட்டத்தின் படி இயங்கி வருகிறது.
வரலாறு
மேற்கு பாகிஸ்தானில் உள்ள இந்த நீதிமன்றம் 14 அக்டோபர் 1955 ஆம் ஆண்டு கட்டப்பட்டது. உச்ச நீதிமன்ற நீதிபதி திறந்து வைத்தார். பின்னர் இந்த நீதிமன்றம் 1 ஜூலை 1970ல் கலைக்கப்பட்டு பின் 30 நவம்பர் 1976 ல் இருந்து சிந்து மற்றும் பலுசிஸ்தான் என இரண்டு தனித்தனி உச்ச நீதிமன்றங்களாக செயல்படுகின்றன.
கட்டிடங்கள்
பலூசிஸ்தான் உயர் நீதிமன்றம் 1 டிசம்பர் 1976 கட்டப்பட்டு, உச்ச நீதிமன்ற தலைமை நீதிபதி திரு. குதா பக்‌ஷ் மாரி, உயர் நீதிமன்ற நீதிபதிகள் திரு. M. A. ராஸித் மற்றும் திரு. ஜாகா உல்லா லோதி, அவர்களால் திறந்து  வைக்கப்பட்டது. ஆராம்பிக்கப்பட்ட போது 5 நீதியரசர்களைக் கொண்டு திறம்படச் செயல்பட்டது. தற்போது 11 நீதியரசர்களைக் கொண்டு திறம்படச் செயல்படுகிறது.
தற்போது உள்ள இந்த கட்டிடம் கட்டிட வேலைகள் 1987ல் தொடங்கி 1993 ல் கட்டி முடிக்கப்பட்டது. 5 ஏக்கர் நிலப்பரப்பில் அமைந்துள்ளது.
தலைமை நீதிபதி
திரு. முகமது நூர் மெஸ்கண்சி
வலைத்தளம்
பகுப்பு:பாகிஸ்தான் உயர்நீதிமன்றங்கள்
ராஜ் வீர் சிங் யாதவ்
கல்வி
யாதவ், இந்தியாவின் உத்தரப் பிரதேசத்தில் உள்ள நௌலிஹர்நாத்பூரில் (பதாயூன் மாவட்டம்) பிறந்தார். லக்னோவின் லக்னோ பல்கலைக்கழகத்தின் மன்னர் ஜோர்ஜ் மருத்துவக் கல்லூரியில் 1961ல் இளநிலை மருத்துவம் மற்றும் 1964-ல் முதுநிலை அறுவை சிகிச்சை பட்டம் பெற்றார். 1974ஆம் ஆண்டு பொது அறுவை சிகிச்சை தகுதியினை சர்வதேச அறுவைசிகிச்சை கல்லூரியிலிருந்தும், பொது அறுவை சிகிச்சை சகாவாகத் தகுதியினை 1977-ல் அமெரிக்க மருத்துவர்கள் கல்லூரியிலிருந்தும் பெற்றார்.
மருத்துவ சேவை
யாதவ் 1973ல் சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் இந்தியாவில் முதல் சிறுநீரக மாற்று அறுவை சிகிச்சையினை வெற்றிகரமாகச் செய்தார். 1982-ல் பத்மசிறீ விருது பெற்ற இவரை இந்தியப் பிரதமர் இந்திரா காந்தி கௌரவித்தார். நீலம் சஞ்சீவ ரெட்டி, ஜெயில் சிங் மற்றும் ஆர். வெங்கட்ராமன் ஆகிய மூன்று இந்தியக் குடியரசுத் தலைவர்களின் கவுரவ அறுவை சிகிச்சை நிபுணராக இருந்தார்.
பத்ம விருது
நாட்டின் குடிமகன்களுக்கு வழங்கப்படும் உயரிய விருதுகளுள் ஒன்றான பத்மசிறீ விருது இவருக்கு 1982ஆம் ஆண்டு இந்திய அரசால் வழங்கப்பட்டது.
அறக்கட்டளை
ராஜ் வீர் சிங் யாதவ் அறக்கட்டளையை நிறுவியதன் மூலம் யாதவ் கௌரவிக்கப்பட்டார். இந்த அமைப்பு, மருத்துவம் மற்றும் அறிவியல் கல்வி, விழிப்புணர்வு, ஆராய்ச்சி மற்றும் செயல்முறைகளுக்கு ஆதரவளிப்பதை நோக்கமாகக் கொண்டுள்ளது. இது இந்தியச் சமூகங்களின் சமூக-பொருளாதார உதவி, மேம்பாடு மற்றும் பொது நலன் மற்றும் அதிகாரமளித்தல் போன்ற செயல்களை ஆதரிக்கிறது.
வெளி இணைப்புகள்
பகுப்பு:பத்மசிறீ விருது பெற்ற மருத்துவத்துறையினர் பகுப்பு:2006 இறப்புகள் பகுப்பு:1937 பிறப்புகள்
செந்துரை ஊராட்சி, அரியலூர்
செந்துறை ஊராட்சி (Sendurai Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8317 ஆகும். இவர்களில் பெண்கள் 4179 பேரும் ஆண்கள் 4138 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இசுகாண்டியம் நைட்ரேட்டு
பகுப்பு:நைட்ரேட்டுகள் பகுப்பு:இசுக்காண்டியம் சேர்மங்கள்
சோனி பிக்ச்சர்ஸ் டெலிவிஷன்
சோனி பிக்ச்சர்சு டெலிவிசன் 2002 ஆம் ஆண்டு துவங்கப்பட்ட ஒரு அமெரிக்க காட்சி ஊடகத் தயாரிப்பு மற்றும் விநியோகக் கலையகம் ஆகும்.
அலைவரிசைகள்
சோனி குழுமத்தின் கீழ் இயங்கும் தொலைக்காட்சி அலைவரிசைகள் கீழ்வருமாறு:
மேற்கோள்கள்
பகுப்பு:தொலைக்காட்சி
ரௌத்ரம் (தொலைக்காட்சித் தொடர்)
ரௌத்ரம் இது ஒரு சிங்கப்பூர் நாட்டு மர்மம் கலந்த திரில்லர் தமிழ்மொழி தொலைக்காட்சி தொடர் ஆகும். இந்த தொடரை 'வேல் முருகன்' என்பவர் இயக்க மதியழகன், சாமினி சந்துரு, மகேஸ்வரி, விக்னேஷ் வரதராஜன், கதிரவன், மகேஷ் சந்திரதாஸ் ஆகியோர் முதன்மை கதாபாத்திரத்தில் நடித்துள்ளார்கள்.
இந்த தொடர் சனவரி 16, 2019 முதல் வரை திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பாகி ஒளிபரப்பாகி 23 அத்தியாங்களுடன் நிறைவு பெற்றது.
இஸ்லாமாபாத் உயர் நீதிமன்றம்
இஸ்லாமாபாத் உயர் நீதிமன்றம்' பாகிஸ்தான் நாட்டின் இஸ்லாமாபாத் ல் உள்ள ஒரு உயர் நீதி மன்றமாகும். இது பாகிஸ்தான் அரசியலமைப்பு சட்டத்தின் படி இயங்கி வருகிறது.
வரலாறு
1958 ல் கட்டப்பட்டது
கட்டிடங்கள்
4 ஏக்கர் பரப்பளவு உடையது
தலைமை நீதிபதி
திரு. முகமது அன்வர் கான் காசி
அறிஞர் அண்ணா கலை மற்றும் அறிவியல் கல்லூரி, கிருஷ்ணகிரி
அறிஞர் அண்ணா கலை மற்றும் அறிவியல் கல்லூரி என்பது இந்தியாவில் தமிழ்நாட்டின் கிருட்டிணகிரி மாவட்டத்தின் கிருஷ்ணகிரியில் உள்ள ஒரு கலை அறிவியல் கல்லூரி ஆகும்.
இக் கல்லூரி 2006 இல் உருவாக்கப்பட்ட கல்வி நிறுவனங்களில் ஒன்றாகும். இது சேலம் பெரியார் பல்கலைக்கழகத்தின் கட்டுப்பாட்டில் உள்ள கல்லூரி ஆகும்.
படிப்புகள்
இங்கு இளநிலைப் பட்டப்படிப்பில் (பிஏ), தமிழ் இலக்கியம், ஆங்கில இலக்கியம், வரலாறு ஆகியவையும். இளம் அறிவியலில், கணிதம், இயற்பியல், வேதியல், உயிர் தொழில்நுட்பம், கணிணி அறிவியல், சமையற்கலை அறிவியல், தாவரவியல், விலங்கியல் ஆகியவையும், பி.காம், பி.காம் (பட்டயக் கணக்களார்), பி.பி.ஏ, பி.சி.ஏ போன்ற படிப்புகளும், முதுகலைப் படிப்பில் தமிழ் இலக்கியம், ஆங்கில இலக்கியம், கணிதம், இயற்பியல், வேதியல், உயிர் தொழில்நுட்பம், கணிணி அறிவியல், எம். காம், எம்.எஸ்.டபிள்யூ போன்றவை கற்பிக்கப்படுகின்றன. மேலும் ஆய்வியல் நிறைஞர் படிப்பில் தமிழ் இலக்கியம், ஆங்கில இலக்கியம், கணிதம், இயற்பியல், வேதியல், உயிர் தொழில்நுட்பம், கணிணி அறிவியல், கணக்குப்பதிவியல் ஆகியவையும், முனைவர் பட்டத்துக்கு தமிழ் இலக்கியம், ஆங்கில இலக்கியம், உயிர் தொழில்நுட்பம், கணக்குப்பதிவியல் போன்ற பாடப்பிரிவுகள் உள்ளன.
குறிப்புகள்
பகுப்பு:கிருட்டிணகிரி மாவட்டத்திலுள்ள தனியார் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
தி காவிரி பொறியியல் கல்லூரி, மேச்சேரி
தி காவிரி பொறியியல் கல்லூரி என்பது இந்தியாவில் தமிழ்நாட்டின் சேலம் மாவட்டம், மேட்டூர் வட்டம், மேச்சேரி காளிப்பட்டியில் ஈரோடு-பெங்களூர் நெடுஞ்சாலையில் உள்ள ஒரு பொறியியல் கல்லூரி ஆகும்.
நிறுவனம்
இக் கல்லூரி தி காவிரி கல்வி அறக்கட்டளையால் 2006 இல் உருவாக்கப்பட்ட கல்வி நிறுவனங்களில் ஒன்றாகும். இக்கல்லூரி புதுதில்லியில் உள்ள அகில இந்திய தொழில்நுட்ப கல்வி இயக்கத்தின் அங்கீகாரம் கொண்ட கல்லூரி ஆகும். இது சென்னை அண்ணா பல்கலைக்கழகத்தின் கட்டுப்பாட்டில் உள்ள கல்லூரி.
குறிப்புகள்
பகுப்பு:சேலம் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள்
பெசாவர் உயர் நீதிமன்றம்
பெசாவர் உயர் நீதிமன்றம் பாகிஸ்தான் நாட்டின் பெசாவர் ல் உள்ள  ஒரு உயர் நீதி மன்றமாகும். இது பாகிஸ்தான் அரசியலமைப்பு சட்டத்தின் படி இயங்கி வருகிறது.
தலைமை நீதிபதி
திரு. யாஹ்யா அஃப்ரிடி
வலைத்தளம்
பகுப்பு:பாகிஸ்தான் உயர்நீதிமன்றங்கள் பகுப்பு:உயர்நீதிமன்றங்கள் பகுப்பு:பாக்கித்தான் பகுப்பு:நீதிமன்றங்கள்
சன்னாசிநல்லூர் ஊராட்சி
சன்னாசிநல்லூர் ஊராட்சி (Sannasinallur Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3554 ஆகும். இவர்களில் பெண்கள் 1842 பேரும் ஆண்கள் 1712 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பொட்டனேரி பட்டாளம்மன் கோயில்
பொட்டனேரி பட்டாளம்மன் கோயில் தமிழ்நாட்டில் சேலம் மாவட்டம், பொட்டனேரி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இரகுவண்ணன்
இரகு மணிவண்ணன் என்பவர் ஒரு இந்திய திரைப்பட நடிகர், அவர். இவர் குறிப்பாக தமிழ் திரைப்படங்களில் தோன்றியுள்ளார். இவர் நடிகர் மணிவண்ணனின் மகனாவார். இவர் மாறன் (2002), நாகராஜ சோழன் எம். ஏ., எம். எல். ஏ (2013) உள்ளிட்ட படங்களில் தோன்றியுள்ளார்.
தொழில்
சத்யராஜ் முதன்மை வேடத்தில் நடித்த மாறன் (2002) படத்தின் மூலம் நடிகராக  அறிமுகமானார். பின்னர் அவர் பெரிய அளவில் திரைப்பட வாய்ப்புகளைப் பெறவில்லை. மேலும் குறைந்த செலவில் தயாரிக்கபட்ட காதல் வளர்த்தேன் உள்ளிட்ட இரண்டு  படங்களில் பணியாற்றினார். அதில் இவர் மனோஜ் பாரதிராஜா மற்றும் குணால் ஆகியோருடன் பணிபுரிந்தார். 2013 ஆம் ஆண்டில், ரகு மணிவண்ணன் தனது தந்தை இயக்கிய 50 வது படமான நாகராஜ சோழன் எம். ஏ., எம். எல். ஏ. வில் சத்தியராஜுடன் ஒரு முக்கிய கதாபாத்திரத்தில் நடித்தார். அவர் தனது தந்தையின் அடுத்த படமான தாலாட்டு மச்சி தாலாட்டு படத்தில் நடிக்க ஒப்பந்தமானார். ஆனால் 2013 சூனில் மணிவண்ணன் இறந்த பிறகு படம் கைவிடப்பட்டது செய்யப்பட்டது
தனிப்பட்ட வாழ்க்கை
ரகு மணிவண்ணன் 16 செப்டம்பர் 2013 அன்று லண்டனைச் சேர்ந்த அபிகைல் மானுவல்ராஜ் என்பவரை மணந்தார். இந்த இணையருக்கு 14 நவம்பர் 2016 அன்று பிறந்த ஆத்விக் பெஞ்சமின், 13 மே 2018 அன்று பிறந்த ஆதித்யன் பென்னையா என்ற இரண்டு குழந்தைகள் உள்ளனர்..
குறிப்புகள்
பகுப்பு:1984 பிறப்புகள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள்
ராஜ் பவேஜா
ராஜ் பவேஜா (Raj Baveja) என்பவர் இந்திய மகளிர் மருத்துவ நிபுணர், மகப்பேறு மருத்துவர் மற்றும் அலகாபாத்தில் உள்ள மோதிலால் நேரு மருத்துவக் கல்லூரியின் மகளிர் மற்றும் மகப்பேறு துறையின் முன்னாள் தலைவர் ஆவார். இவர் அலகாபாத்தில் உள்ள கமலா நேரு நினைவு மருத்துவமனையின் கெளரவ மருத்துவ கண்காணிப்பாளராகவும் பணியாற்றியுள்ளார். பவேஜா இந்திய மாநிலமான உத்தரப்பிரதேசத்தைச் சேர்ந்தவர். இவர் இளம்பருவ மகளிர் மருத்துவம், கர்ப்பம் மற்றும் குழந்தை பிறப்பு மேலாண்மை பற்றிய பல மருத்துவ நூல்களை எழுதியுள்ளார். உலக சுகாதார அமைப்பின் இயல்பான பிறப்பில் பராமரிப்பு குறித்த பணிக்குழுவிற்கு இவர் உதவியிருக்கிறார். 2000ஆம் ஆண்டில் கருத்தடை குறித்த இந்திய மருத்துவ ஆராய்ச்சி குழுவிற்குத் தலைமை தாங்கினார். இவர் தேசிய மருத்துவ அறிவியல் கழகத்தின் உறுப்பினராகவும் தேர்ந்தெடுக்கப்பட்டுள்ளார். இந்திய அரசு இவருக்கு 1983-ல் நாட்டின் நான்காவது உயரிய இந்தியக் குடிமகன் விருதான பத்மசிறீ விருதை வழங்கியது.
மேற்கோள்கள்
பகுப்பு:1934 பிறப்புகள் பகுப்பு:வாழும் நபர்கள் பகுப்பு:பத்மசிறீ விருது பெற்ற மருத்துவத்துறையினர்